Alegzandra/wili-2018-roplus huggingface dataset:
Karjeras laikā pārstāvējis NHL Otavas "Senators" un Anahaimas "Ducks" klubus, kā arī Krievijas Jaroslavļas "Lokomotiv", Mitišču "Atlant", Maskavas CSKA, Ufas "Salavat Julajev" un Ņižņijnovgorodas "Torpedo" klubus. 2010.—2011. gada sezonā "Salavat Julajev" sastāvā izcīnījis Gagarina kausu. 2007. gadā Krievijas hokeja izlases sastāvā izcīnījis bronzu Pasaules čempionātā.

Šajā uzskatījumā apkopoti Kokneses novada ciemi pēc Latvijas Ģeotelpiskās informācijas aģentūras datubāzes. Kokneses novads sastāv no Bebru, Iršu un Kokneses pagastiem. Pēc LĢIA datiem Kokneses novada teritorijā atrodas 29 ciemi.

2016. gada maijā distanci veica 12,24 s, kas bija otrais visu laiku labākais rezultāts vēsturē. ASV atlases sacensībās startam 2016. gada vasaras olimpiskajās spēlēs Harisone finišēja 6. vietā, tādējādi neiekļūstot izlases sastāvā. 2016. gada jūlijā, distanci veicot 12,20 s, Dimanta līgas sacensībās laboja iepriekš bulgārietei Jordankai Donkovai piederējušo pasaules rekordu, kas šajā statusā noturējās 28 gadus.

Pēc Rietumromas impērijas krišanas V gs. Sicīlija un Palermo nonāk Bizantijas varā. 827. gadā Palermo ierodas Bizantijas prefekta uzaicinātie arābi, kuri sagrābj varu, un līdz 905. gadam ieņem visu Sicīliju. Arābi pārvieto Sicīlijas emirāta galvaspilsētu uz Palermo. Musulmaņu varas gados Palermo kļūst par plaukstošu pilsētu. Palermo atradušās 300 mošejas. Arī kristiešiem un ebrejiem bija atļauts darboties pilsētā.

Centrālāzija ir liels sauszemes ieskauts reģions Āzijā. Lai arī eksistē dažādas tā robežu definīcijas, neviena no tām nav vienprātīgi pieņemta. Par spīti neskaidrībām robežu jautājumā, tam ir dažas svarīgas kopīgās iezīmes. Centrālāzija vienmēr ir saistījusies ar klejotāju tautām un Zīda ceļu, tāpēc tā ir bijusi krustceles tirdzniecības un kultūras ceļiem starp Eiropu, Rietumāziju, Dienvidāziju un Austrumāziju. Dažreiz to sauc arī par Vidusāziju, aplūkojot to Eirāzijas kontinenta kontekstā. Zināmā mērā šis reģions ir saistīts ar Turkestānu (tjurku valodās runājošo tautu teritoriju).

Izdevēji norādīja, ka laikraksts iespiests tipogrāfijā Jaunā Eiropa. Pirmais laikraksta numurs tika iespiests uzņēmuma Rota 2. tipogrāfijā. Tā iespiešanā piedalījās K.Drava, A.V.Ters, Čems un A.Kerre. Nākamie astoņi numuri tika iespiesti dažādās vietās ar A.V.Tera savā darbavietā iegūto tipogrāfijas iekārtu. Bez Rota tipogrāfijas ir zināmas vēl piecas laikraksta iespiešanas vietas - Grēcinieku iela 3-1, Bauskas iela, Maskavas iela, Rīgas pilsētas 10. bibliotēka un Pārslas iela.

Ir trīs apbedījumu veidi: zārku var novietot alā, klintī izcirstās kapenēs vai arī pakārt pie klints. Zārkā ievieto arī mirušajam pēcnāves dzīvē nepieciešamās lietas. Bagātniekus parasti apbedī klintīs izcirstās kapenēs. Šādas kapenes parasti ir dārgas un to izveide prasa vairākus mēnešus. Dažos apgabalos šādās kapenēs apglabā vairākus ģimenes locekļus. Kapenēs parasti novieto no koka izgrebtus mirušo tēlus tautau (tau tau). Zīdaiņu un bērnu zārkus mēdz ar virvēm pakārt pie klints vai kokā. Šādi piekārti, tie var saglabāties vairākus gadus, līdz virves sapūst un zārks nokrīt zemē.
Pirmā parādīšanās TV ekrānos bija 1994. gadā britu situāciju komēdijseriālā Drop the Dead Donkey. Plašāku atpazīstamību ieguvis ar Marka lomu 2003. gada britu Ziemassvētku filmā "Tāda ir mīlestība".

1914. gadā, kad sākās Pirmais pasaules karš, Ābrams brīvprātīgi iestājies Krievijas armijā, kur nosūtīts dienēt uz Gatčinas aviācijas skolas Foto nodaļu. Par izrādīto interesi aviācijas jomā skolas administrācija atļāva viņam iestāties tajā. 1915. gadā viņš absolvēja Gatčinas aviācijas skolu, kas ļāva turpināt dienestu jau kā kara lidotājam. Krievijas pilsoņu kara laikā dienējis Sarkanās armijas aviācijas 45. eskadriļā, bet vēlāk iekļāvies Padomju Latvijas armijas aviācijā.

Savu muzikālo karjeru sākusi grupā Ekvivalent, taču vēlāk pavērsienu karjerā radīja iekļūšana igauņu radio "Skyplus" organizētā konkursa finālā. 2005. gadā Mari kļuva ļoti slavena, pateicoties uzvarai Eurolaulā ar grupu Suntribe.

Erosu divreiz apmeklēja kosmiskā zonde NEAR Shoemaker, pirmoreiz to vienkārši pārlidojot 1998. gadā, bet 2000. gadā tā iegāja orbītā ap asteroīdu. 2001. gada 12. februārī zonde nosēdās uz Erosa virsmas.

Viens no viņa slavenākajiem darbiem ir alegoriskais romāns "Mušu valdnieks" (Lord of the Flies), kas tika izdots 1954. gadā. Par šo darbu V. Goldings 1983. gadā saņēma Nobela prēmiju literatūrā. Time šo darbu iekļāva savā 100 labāko angliski izdoto romānu sarakstā (1923—2005). 1980. gadā saņēma Bukera prēmiju par romānu Rites of Passage. 2008. gadā The Times ierindoja V. Goldingu 50 izcilāko britu rakstnieku (kopš 1945. gada) saraksta 3. vietā.

Vāgneram bija interese par Vācijas viduslaiku vēsturi. Runājot par Tannheizeru, Vāgneram bija zināms Ludviga Tīka literārais materiāls versijā, kurā nav kristietības slavinājuma. Vāgneram radās lieliskas iespējas "Tannheizera" rakstīšanai. Operas librets gan izraisījis negatīvas kritiķu atsauksmes sakarā ar kristietības kritiku, tāpat arī laikabiedri nebija sajūsmā par mūziku, tā viņiem šķita savāda. Roberts Šūmanis nievājoši rakstījis Feliksam Mendelsonam, ka "Vāgners pabeidzis vēl vienu operu". Viņš uzskatīja, ka Vāgneram nav sekmīgi izdevies uzrakstīt ne četras taktis, tomēr, noklausoties izpildījumu, viņam nācās ņemt vārdus atpakaļ, jo uz skatuves tas izskatoties savādāk. Arī Mendelsons īsti neizprata mūzikas būtību, jo, diriģējot to, izmantojis pārāk ātru tempu, tomēr publika pozitīvi novērtējusi darbu, lai gan pats skaņradis neesot bijis pārliecināts par veiksmi. Kopumā jāņem vērā, ka "Tannheizera" mūzika tika komponēta revolucionāru noskaņu pilnajā laikā Drēzdenē 1843—45. gadā, kas iespaidojis Tannheizera tēla īpatnību, revolucionāro garu. Pēdējos dzīves gados gan atklājis, ka vēlējies darbu uzvest Baireitā, jo kā drāma tā bijusi perfekta, lai gan dažas muzikālas nianses neesot izstrādātas. Pirms nāves sievai Kozimai teicis, ka viņš turēs "Tannheizera" ideju vēl kapā.. Kopumā tiek uzskatīts, ka darbs bijis lielisks poēzijas un mūzikas apvienojums, tās neesot šķiramas, kas apliecina Vāgnera veiksmi abās frontēs.
Dzimis 1896. gada 22. augustā Bauņu pagasta "Ķinkās" lauksaimnieka ģimenē (tagad Matīšu pagastā). Mācījās Bauņu pagasta skolā un Rīgas pilsētas ģimnāzijā (1907—1915). Uzsāka studijas Petrogradas Universitātes Fizikas un matemātikas fakultātē. No 1916. gada mācījās 2. Maskavas praporščiku skolā, iedalīts Novgorodas 179. kājnieku rezerves pulkā, Brjanskas 83. kājnieku pulkā, vēlāk Rezerves latviešu strēlnieku pulkā. Pēc Oktobra revolūcijas 1917. gada beigās atstāja armiju un sāka studijas Tērbatas Universitātē. 1919. gada jūnijā K. Ābeli iesauca Latvijas armijas 6. Rīgas kājnieku pulkā, kā leitnants viņš piedalījies Bermontiādes kaujās pie Rīgas un Jelgavas atbrīvošanas operācijā 1919. gada 18. novembrī pie Iecavas. 1921. gadā apbalvots ar III šķiras Lāčplēša kara ordeni par pārrauto sakaru atjaunošanu, Iecavas kaujā, zem nepārtrauktas ienaidnieka uguns.

Pēc savas varas nostiprināšanas Politbirojā, Brežņevs veido jaunu kolektīvās vadības modeli, kas nostiprina partijas kontroli pār svarīgākajām ministrijām. 1973. gada aprīļa plēnumā pie augstākās varas Politbirojā tiek pielaisti valstij svarīgāko ministriju vadītāji – Ārlietu ministrs Andrejs Gromiko, Aizsardzības ministrs Andrejs Grečko un VDK vadītājs Jurijs Andropovs. Šī izvēle norāda uz PSRS globālās lielvaras statusa nozīmīgumu – šīs ministrijas nodrošināja valsts iekšējās un ārējās varenības politiku. Varas ministrijas nebija iekļautas Politbirojā kopš NKVD vadītāja Berijas aresta 1953. gadā un 1957. gada, kad no amatiem tika atbrīvots maršals Žukovs. Bet Ārlietu ministrijai bija svarīga loma jaunajā PSRS politikā ar ASV un draudzīgu attiecību veidošanā ar Rietumeiropas valstīm.

Zoja Klēra Dešanela (Zooey Claire Deschanel, izrunā: [ˈzoʊ.iː deɪʃəˈnɛl]; dzimusi 1980. gada 17. janvārī Losandželosā, Kalifornijas štatā, ASV) ir amerikāņu aktrise, modele, dziedātāja, dziesmu autore un mūziķe. Kā aktrise debitējusi 1999. gada filmā Mumford. Pēc tam filmējusies tādās filmās kā Almost Famous, Elf (2003), The Hitchhiker's Guide to the Galaxy (2005), Failure to Launch (2006), Bridge to Terabithia (2007), The Happening (2008), Yes Man (2008) un (500) Days of Summer (2009). Par lomu seriālā New Girl ir tikusi nominēta Zelta Globusa balvai.

Jau 1970. gados bija pankmūzikas grupas, kas savā mūzikā iekļāva ķeltu mūzikas elementus. Tomēr plašāku klausītāju loku ar Ķeltu pankroku iepazīstināja Šeins Makgovans (Shane MacGowan) ar savu grupu The Pogues, kuru mūzikā, it sevišķi pirmajos albumos, bieži vien bija sastopamas gan ķeltu tautasdziesmas (pārsvarā īru) pankmūzikas apdarē, gan arī viņu pašu dziesmas, kurās tika izmantoti tādi mūzikas instrumenti kā akordeons un stabules.
[..] grupas portrets, kas gleznots Halsa karjeras sākumā, atklāj spožumu un oriģinalitāti, ar kādu viņš risināja šādus uzdevumus. Lepno un neatkarīgo Nīderlandes pilsētu iedzīvotājiem bija pienākums dienēt strēlniekos - parasti kopienas turīgāko locekļu vadībā. Hārlemieši šo vienību virsniekus pēc dienesta pienākumu izpildes mēdza godāt ar lepnu mielastu, un bija izveidojusies tradīcija šos priecīgos notikumus iemūžināt lielā gleznās. Māksliniekam tas noteikti nebija viegls uzdevums - vienā darbā ietvert tik daudz portretu un panākt, lai rezultāts neizskatītos kokains vai samākslots, kā tas mēdza gadīties agrāk. Halss jau no paša sākuma izprata, kā atveidot līksmo svinību gaisotni un atdzīvināt ceremoniālo grupu, vienlaikus negrēkojot pret nepieciešamību katru no divpadsmit vīriem parādīt tā, lai mums liktos, ka paši esam viņus visus sastapuši - sākot no druknā pulkveža ar pacelto glāzi galda galā un beidzot ar jauno leitnantu pretējā pusē, kurš gan atstāts bez sēdvietas, taču raugās tik pašapzinīgi, it kā gaidītu komplimentus par savu lielisko ekipējumu.

Šobrīd Luisam ir iznākušas pāris dziesmas: "Just Hold On" (sadarbībā ar Stīvu Aoki (Steve Aoki)), "Back to You" (sadarbībā ar Bibī Reksu (Bebe Rexha) un "Digital Farm Animals"), "Just Like You" un "Miss You". Nākamgad gaidāms arī albums ar nosaukumu "TBA".

Vāgners darbojās vairākos Vācijas operteātros kā kapelmeistars. Tam bija pozitīva ietekme, jo viņš nonāca tiešā saskarē ar teātri, praktiskā darbā izstudēja tā laika populāras dažādu skolu un virzienu operas, apguva darbu ar operdziedātājiem. Šajā laikā tapa viņa pirmā opera "Fejas" (1833). Vāgners nostājas pret galējo vācu reakcionāro romantismu, kas atspoguļojās 1830. gadu operā un nebija viņam tuvs. Nostiprinājās aizrautība ar "Jaunās Vācijas" idejām, Viduslaiku idealizāciju un citām iezīmēm.

2008. gadā LU Filozofijas un socioloģijas institūtā, sadarbībā ar LU Vēstures un filozofijas fakultāti, iznākusi reliģiju pētnieka Nikandra Gilla grāmata "Jehovas liecinieki". Monogrāfija ir sagatavota Valsts pētījumu programmas Letonika: pētījumi par vēsturi, valodu un kultūru ietvaros.

Uz Ganimēda virsmas atrodami pārsvarā divu tipu apgabali: ļoti veci, ar krāteriem stipri izroboti tumšie apgabali un jaunāki (bet arī seni) gaišie apgabali. Gaišo apgabalu izcelsme acīmredzami ir saistīta ar tektoniskiem procesiem. Ganimēda ledus sega, iespējams, ir sadalīta milzīgās plātnēs (līdzīgi Zemes tektoniskajām plātnēm), kuras varēja pārvietoties samērā brīvi un, savstarpēji mijiedarbojoties, veidot kalnu grēdas un lūzumus. Uz pavadoņa var novērot arī senās sacietējušas lavas straumes. Tektoniskā ziņā Ganimēds, iespējams, vairāk līdzinās Zemei, nekā Marsam vai Venerai (jāatzīmē tomēr, ka nesenu tektonisko aktivitāšu pēdas uz Ganimēda pagaidām nav konstatētas).
Vēsturiski Siāmas milzu karpa Taizemē ir bijusi ļoti nozīmīga pārtikas zivs. Pēdējo 20 gadu laikā tās populācija ir strauji samazinājusies. Taizemē Siāmas milzu karpa ir apdraudētas sugas statuss, tā kļuvusi par reti sastopamu zivi Mekongas upes baseinā, bet Čavphrajas baseinā tā ir izmirusi. Novērojumi liecina, ka Kambodžas tirgū kopš 1994. gada vairs nav sastopamas lielākas Siāmas milzu karpas par 150 kg. Noķerto zivju vidējais svars pēdējos gados samazinājies par 89%, bet kopējais nozvejas svars par 95%. Pēdējo 30 gadu novērojumi liecina, ka suga savvaļā ir kritiski apdraudēta, jo zivis reti sasniedz dzimumgatavību, tā kā tiek nozvejotas pirms tās ir pieaugušas.

Ir morfoloģiskas atšķirības starp pieaugušām un jaunām zivīm. Jaunajām ir viena gara muguras spura, anālā spura nedalīta, ķermenis klāts ar īpašām zvīņveida struktūrām. Pieaugot zobenzivis zaudē visas zvīņas un zobus, tām ir divas muguras spuras: pirmā īsa un augstu izcelta, atrodas uzreiz aiz galvas, otrā ļoti maza un atrodas uz astes stumbra, anālā spura sadalīta divās daļās. Mugura pelēki zilgana, dažreiz ar metālisku nokrāsu, sāni gaišāki, vēders gandrīz balts. Zobena augšpuse vienmēr melna, sāni gaišāki. Spuras tumši pelēkas. Muguras spura ir ar tumšu membrānu un 38—56 mīkstiem stariem. Zobenzivīm nav vēdera spuru. Astes spura ar dziļu šķēlumu, uz tās stumbra pieaugušajiem īpatņiem sānos horizontāls ķīlis.

Cepurīte: krāsa sākumā bālgana, pēc tam dzeltena. Virsmiziņa sausa, vidū klāta ar baltu, smalku miltainu apsarmi. Forma sākumā gandrīz lodveida līdz ieapaļi zvanveida, vēlāk gandrīz plakana, malās mazliet svītraina, vecumā parasti ieplaisājusi, augot reizēm plaisā pilnībā zem mehāniska spiediena (izaugot zem nokrituša zara vai cita stingra augšanu traucējoša šķēršļa). Platums līdz 12 cm. Mīkstums balts, griezumu vietās krāsu nemaina, ar patīkamu smaržu un sēņu garšu.

2016.—2017. gada sezona kļuva par sekmīgāko Selbija līdzšinējā karjerā. Tajā tika izcīnīti pieci reitinga turnīru tituli — uzvaras Paul Hunter Classic, International Championship un China Open, kā arī tika izcīnīts otrais Apvienotās Karalistes čempiona tituls un trešais pasaules čempiona tituls. 2017. gada Pasaules čempionāta finālā Selbijs tikās ar Džonu Higinsu un, lai gan spēles gaitā bija iedzinējos ar 4:10, spēja lauzt cīņas gaitu, izcīnot uzvaru ar 18:15.

1991. gada 1. janvārī Rauma-Repola apvienojās ar Somijas koksnes izstrādājumu ražotāju Yhtyneet Paperitehtaat, izveidojot Repola, kas tajā laikā kļuva par lielāko uzņēmumu Somijā. 1991. gadā no tā tika atdalīts uzņēmums Rauma, kas bija atbildīgs par metālapstrādi un mašīnbūvi, tai skaitā meža tehnikas un kuģu būves operācijām. Repola koncentrējās uz koksnes izstrādājumu ražošanu.

2007. gadā Vindhukā uzvarējusi Āfrikas sieviešu šaha čempionātā. 2008. gadā uzvarējusi Arābu valstu sieviešu šaha čempionātā. 2009. gadā Tripolē izcīnījusi sudraba medaļu Āfrikas sieviešu šaha čempionātā. 2010. gadā uzvarējusi Ēģiptes sieviešu šaha čempionātā, uzvarot visās 9 partijās. 2011. gadā Maputu atkārtoti uzvarējusi Āfrikas sieviešu šaha čempionātā. 2014. gadā Hanijā uzvarējusi Vidusjūras reģiona valstu sieviešu šaha čempionātā.
2012. gada 28. aprīlī El Barādeī nodibināja Konstitūcijas partiju. 24. novembrī šī partija kopā ar citām sekulārām partijām izveidoja Nacionālo Glābšanas fronti, koalīciju pret Musulmaņu brālības atbalstīto un demokrātiski ievēlēto prezidentu Mohamedu Morsī. Musulmaņu brālības ietekme pastiprinājās, Morsī atteicās veidot koalīcijas valdību. 2013. gadā 3. jūlijā valstī notika militārais apvērsums un Morsī tika gāzts. El Barādeī atbalstīja militāristu plānu, domājot, ka tādējādi būs iespējams īstenot politiskās pārmaiņas Ēģiptē. 14. jūlijā viņš kļuva par viceprezidentu (pagaidu amatā), atbildīgu par starptautiskajiem sakariem. Bet 14. augustā, kad Drošības spēki nežēlīgi apspieda pret Morsī gāšanu protestējošos musulmaņus, nogalinot simtiem iedzīvotāju, El Barādeī atteicās no viceprezidenta amata, protestējot pret militārā režīma metodēm. Par šo lēmumu El Barādeī tika izvirzīta apsūdzība tiesā par "uzticības nodevību". Pēc šiem notikumiem El Barādeī atstāja Ēģipti un atgriezās Eiropā.

2004. gadā saņēmusi Nobela prēmiju literatūrā par "muzikālo balsu un pretbalsu plūdumu romānos un lugās, kas ar neparastu dedzību atklāj sabiedrības klišeju absurdumu un nomācošo spēku". 1986. gadā saņēmusi Heinriha Bella balvu, 1998. gadā Georga Bīhnera prēmiju, kā arī vairākas citas balvas. Viņas slavenākie darbi ir "Klavierētāja" (Die Klavierspielerin), Lust, Greed. Studējusi teātra zinātni, mākslas vēsturi un mūziku. Romānu "Klavierētāja" 2001. gadā ekranizējis austriešu režisors Mihaels Haneke ar Izabellu Ipēru galvenajā lomā.

Bursa izvietojas Marmora jūras reģionā pie Uludaga kalna ziemeļrietumu nogāzes. Tā atrodas pie Marmora jūras un ziemeļos ils robežojas ar Jalovas ilu, ziemeļaustrumos — ar Kodžaeli un Sakarjas iliem, austrumos — ar Biledžikas ilu un dienvidos — ar Kitahjas un Balikesiras iliem.

1972. gada jūnijā pieci bijušie IBM darbinieki (Hasso Plattner, Dietmar Hopp, Klaus Tschira un Hans Werner Hector) Veinheimā dibināja privātās partnerības uzņēmumu SAP (Systemanalyse und Programmenentwicklung — "Sistēmanalīze un programmattīstība"). Pirmais lielākais klients bija britu Imperial Chemical Industries nodaļa, kuriem tika izstrādāta grāmatvedības un algu programma. 1973. gadā izlaista pirmais komercprodukts — finanšu grāmatvedības programma RF (vēlāk tā nodēvēta par SAP R/1), kas darbojās uz lieldatora. 1976. gadā reģistrēta sabiedrība ar ierobežotu atbildību SAP GmbH, akronīmu atšifrējot kā Systeme, Anwendungen und Produkte in der Datenverarbeitung ("Sistēma, lietojumprogrammas un produkts datu apstrādē"). Pēc pieciem gadiem privātā partnerība likvidēta, un tās tiesības nodotas SAP GmbH. 1977. gadā uzņēmums pārcēlās uz Valdorfu; sākta programmatūras piegādāšana klientiuem ārpus Vācijas. 1979. gadā izlaista biznesa prigrammatūras uzlabota versija SAP R/2.

Centrālās semītu valodas ir viens no Afroaziātu valodu saimes semītu valodu atzariem. Sastāv no arābu makrovalodas un ziemeļrietumsemītu atzara, kuram savukārt pieskaitāmas kanaaniešu, ebreju, aramiešu un Ugaritas valoda.
Dzimis pusmuižas nomnieka (agrāk skolotāja) ģimenē. 1925. gadā beidzis Limbažu vidusskolu. Strādājis Rīgā par ierēdni pastā (1925 - 1929) un Centralajā kopējā slimo kasē (1929 - 1934). Pirmā publikācija - dzejolis "Stāsts" laikraksta "Sociāldemokrāts" literārajā pielikumā "Literatūra un Dzīve" 1927. gadā. Piedalījies Strādnieku teātra darbā un lasījis lekcijas par literatūru Tautas augstskolā. Studējis Latvijas Universitātē - dabaszinības (1926) un tieslietas (1932 - 1937) - ieguvis jurista diplomu. Atsācis darbu pastā (1937 - 1940).

Natālija Cimahoviča (2004. gada 2. novembris). Baltkrievu valoda Latvijā — dziesmās un ļaužu mutē. Latvijas Vēstnesis (Nr. 173 (3121)). Skatīts 2016. gada 1. septembrī.

Par medījumu parasti kalpo sīkie divspārņi, cikādes, blaktis, tripši, tauriņi un citi nelieli kukaiņi, kurus dejotājmušas satver ar savām priekškājām. Dejotājmušām ir liela nozīme kukaiņu kopējās populācijas dabīgajā ierobežošanā. Atsevišķas sugas papildus barojas arī ar ziedu nektāru un ziedputekšņiem.

Comenius skolēnu individuālā mobilitāte -1 (1 Neretas Jāņa Jaunsudrabiņa vidusskolas skolēns no 2.01.2014. līdz 2.04.2014. mācījās Slovēnijā);

Lielākā daļa filmas video ir melnbalti un ņemti no grupas iekštelpu koncerta Denverā, Kolorādo, kas notika 1987. gada 8. novembrī. Krāsainie video ir no koncertiem Tempē, Arizonā 1987. gada 19.-20. decembrī.

1920. — 1930. gados bijis populārs ziedu un kūrortu arhitektūras ainavas gleznotājs. Ražīgs mākslinieks, dzīves laikā uzgleznojis vairāk kā 2000 gleznu. Mākslinieks ir uzskatāms par reālistu, kura darbos, īpaši ainavās jūtama nosliece uz dekoratīvo stilizāciju.

Palermo paliek feniķišu (Kartāgas) īpašums līdz Pirmajam pūniešu karam (264.-241. p.m.ē.), kad Sicīlija nonāk Romas varā. Romas valdīšanas laikā Sicīlijas galvenā pilsēta bija Sirakūzas.

"Parīze ir modernās sabiedrības sirds. Vienreiz, kad man bija ambīcijas kļūt par dižu operkomponistu, mans ģēnijs mani nesa taisni uz šo sirdi. Viņš saprata, ka viss līdz šim bijušais ir tikai pieturvietas ceļā uz Parīzi."

Teritorija tika izveidota 1969. g., atdalot to no Kvīnslendas. 1997. g. tā tika paplašināta, iekļaujot 800 km uz dienvidiem esošos Midltona un Elizabetes rifus.

Ludvigs II (vācu: Ludwig II. Otto Friedrich Wilhelm von Bayern, dzimis 1845. gada 25. augustā, miris 1886. gada 13. jūnijā) bija Bavārijas karalis no 1864. gada līdz 1886. gadam. Bieži tiek saukts arī par "Gulbju karali" vai "Pasaku karali".

Brodska ainavu glezniecības stilu ietekmēja Alberts Frederiks Cimmermans. Pazīstamākās ainavas tapa Slovākijas teritorijā. Viņa veiksmīgais radošais darbs pamatojās labās zināšanās par Slovākijas laukiem un mazapdzīvotām apkārtnēm. Svarīgs ir arī gaismas efekts. Vakara ainava attēlo gaismas un dabas kombināciju kopā ar nelielu dzīvnieku grupu. Savos darbos viņš īpaši atzīmēja koku attēlojumu.
Filma tika izdota kinoteātros 1988. gadā, bet video tika izdota 1989. gadā. Tās producents bija Maikls Hemlins, bet režisors - Fils Janū. Tajā ir iekļauti materiāli no koncertiem, studijas darba un intervijām ar grupas dalībniekiem. Albums ir koncertu materiālu un jaunu studiju ierakstu sajaukums, kas parāda grupas eksperimentēšanu ar amerikāņu muzikālajiem stiliem un atspoguļo tās muzikālās ietekmes. Albumu producēja Džimmijs Aiovins un arī tas tika izdots 1988. gadā.

Šajā darbā komponists parādās kā pirmais diriģents, kurš simfoniskam darbam apzināti deva savu interpretāciju, atklāja kompozīcijas muzikālo struktūru. Darbā savijušās reālas un fantastikas pasaules ainas, balstoties uz vācu tautasdziesmām, ietekmējoties no vācu romantiskās (Vēbera) operas. Ar šo darbu iezīmējas daiļrades lūzums. Pirms tam bija vēlme izpatikt klausītājiem, tagad svarīgāk šķiet pamatot darba idejisko smagumu ar izmantotajiem "atribūtiem". Ar šo sākas mītiski-heroisko sižetu apstrāde, ko pavada piepacelts humānisms. Heines doma, ka nolādētu vīrieti var glābt līdz nāvei uzticīgas sievietes mīla, kļuva par Vāgnera sižetisko vadmotīvu. Opera muzikāli veiksmīga, Vāgneram izdevās idejai piešķirt jaunu, oriģinālu risinājumu, tomēr Parīzes izlutinātā publika to nepieņēma. "Tannheizera" (1844) tapšanas laiks iezīmējas ar pārcelšanos no Parīzes uz Vāciju, šis laiks iezīmējis komponistā pārliecību, ka viņš tagad vairāk ir komponists, nevis libretu rakstnieks. Radošā ziņā darbs gāja uz priekšu, Vāgners bija pilns aizrautības, ko radīja interesantie sižeti un radošā dzirksts, tomēr no darbu uzvešanas viedokļa neveicās: nebija iespējams uzvest šos darbus Parīzē ("Rienci", "Klīstošais holandietis"); arī Berlīnē tas neizdevās, lai gan jau pieminētais Meierbērs darīja visu, lai to uzvedums notiktu, tomēr, neskatoties uz to, 1842. gadā Vāgners kopā ar Minnu Plāneri dodas uz Drēzdeni. Šai laikā tika apstiprināta "Rienci" un "Klīstošā holandieša" uzvešana Berlīnē, un komponists steidzīgi vēlējās atgriezties Vācijā. Tā nu viņš atkal nokļuva Drēzdenē, kur netika silti uzņemts, visi bijušie draugi bija pazuduši. Uz nākamo darbu rakstīšanu viņu ietekmēja arī ceļā piedzīvotie Tīringijas lauki, kas atsauca atmiņā leģendu par Tannheizeru. "Tannheizera" rakstīšanu ietekmēja arī izlasītā Štauferu vēsture, īpaši viņu ietekmēja tur attēlotais Frīdrihs II. Pēc šī darba tapšanas Vāgners pievērsās citiem vēsturiskiem sižetiem.

75 (septiņdesmit pieci) ir naturāls skaitlis, kas veselo skaitļu rindā atrodas starp 74 un 76. Gada septiņdesmit piektā diena ir 16. marts (garajā gadā 15. marts).

Kārlis Augusts Valbrots (vācu: Carl August Walbrodt; 1871. gada 28. novembris Amsterdama — 1902. gada 3. oktobris Berlīne) bija Vācijas šahists.

Anton Friedrich Büsching. Magazin für die neue Historie und Geographie: IX. Land-rolle des Herzogthums Liefland vom Jahr 1765. Halle : Johann Jacob Curt, 1773. 363. lpp.

Zinātnieki 2006. gadā, veicot cāļu embriju pētījumus, atklāja, ka tiem ir zobu aizmetņi tāpat kā aizvēsturisko putnu fosilijām. Zinātnieki izvirzīja hipotēzi, ka pie noteiktiem apstākļiem cālim varētu attīstīties zobi.
Eirāzijas sapali, Eirāzijas sapalu ģints (Leuciscus) ir karpu dzimtas (Cyprinidae) ģints, kas apvieno 19 mūsdienās dzīvojošas sugas. Tās sastopamas plašā areālā no Eiropas līdz Sibīrijai. Lielākā sugu dažādība sastopama Āzijā.

Šahu iemācījies spēlēt sešu gadu vecumā. Bijis Varšavas šaha kluba Polonia Warsaw audzēknis. 2003. gadā uzvarējis Eiropas jauniešu šaha čempionātā U18 vecuma grupā. 2005. gadā Korkā dalījis pirmo vietu ar Zoltānu Ģimeši pirmajā Eiropas Savienības individuālajā šaha čempionātā. 2007. gadā dalījis pirmo vietu Menas Salas starptautiskajā šaha turnīrā 16th Monarch Assurance. 2009. gadā uzvarējis starptautiskajā šaha turnīrā Prjevidzā. 2010. gadā dalījis pirmo vietu starptautiskajā šaha turnīrā Ļubļinā. 2012. gadā Maskavā dalījis pirmo vietu ar Antonu Korobovu un Pavlo Eļjanovu starptautiskajā šaha turnīrā Aeroflot Open. Četras reizes uzvarējis Polijas šaha čempionātos (2006, 2010, 2011, 2012).

Drīzumā Vāgners dabūja diriģenta vietu Kēnigsbergā, bet sakarā ar teātra slikto materiālo stāvokli un bankrotu, kā arī paša augošajām materiālajām grūtībām bija spiests meklēt jaunas darbības vietas.

Ro (Ρ, ρ;grieķu: ρω) ir grieķu alfabēta 17. burts. Grieķu alfabēta skaitļu pieraksta sistēmā, tam ir nozīme 100. Cēlies no feniķiešu burta — rešs. No burta "ro" cēlies latīņu alfabēta burts R un Kirilicas alfabēta P.

Henrijs Edvards Bērds (angļu: Henry Edward Bird; 1829. gada 14. jūlijs Hempšīra — 1908. gada 11. aprīlis Londona) bija Lielbritānijas šahists.

2012. gadā Latvijā aktīvo Jehovas liecinieku skaits bija 2400, bet viņu reliģiskās sapulces apmeklēja ap 4000 cilvēku. Jehovas liecinieku sapulču nami jeb "valstības zāles" jau bija visās Latvijas lielākajās pilsētās (Rīgā, Daugavpilī, Liepājā, Jūrmalā, Ventspilī, Rēzeknē, Jelgavā, Jēkabpilī, Valmierā, Cēsīs un Tukumā).

Kad gailis atrod barību, tas sasauc vistas ēst pirmās. Tas vistas sauc ar augstu, klukstošu skaņu, kā arī uzlasa ēdienu un to atkal met zemē. Tāpat dara cāļu māte, kas sasauc cālēnus pie ēdiena.

Bila Mastertona balva (angļu: Bill Masterton Memorial Trophy) tiek piešķirta NHL hokejistam, kurš sevi visvairāk velta hokeja spēlei, vienlaikus ir sportiskākais un izturīgākais spēlētājs. Balvas ieguvējs tiek noskaidrots īpašā balsojumā, kuram katra komanda var izvirzīt vienu spēlētāju.

19 gadu vecumā devās uz Londonu iegūt augstāko izglītību jurisprudencē. 1891. gadā, absolvējis universitāti, atgriezās Indijā. Tā kā strādāt specialitātē viņam praktiski nebija iespējams, Mohandass 1893. gadā pārcēlās uz dzīvi Lielbritānijas kolonijās Dienvidāfrikā, kur iztiku pelnīja kā grāmatvedis un jurists. Pārstāvot tiesas prāvās pamatā indiešus (kuri bija lielā vairumā atvesti uz Dienvidāfriku kā melnstrādnieki), Mohandasam nācās iesaistīties arī politikā, cenšoties kaut pastāvošajā jurisdikcijā mazināt indiešu diskrimināciju. Šajā laikā, redzot cik nežēlīgi britu varas iestādes izrēķinās ar vismazākajām neapmierinātības izpausmēm, viņš izveidoja savu t.s. nevardarbīgās pretošanās metodi, lai panāktu sociālas un politiskas pārmaiņas.
Bez tam šeit atrodas arī plaša bibliotēka, kurā apkopoti vairāki simti tūkstoši franču un ārzemju autoru darbi dažādās zinātnes nozarēs. Tā atrodas trešajā un ceturtajā ēkas stāvā. Vēl šeit mājvietu ir radis dizaina centrs, kā arī Eiropas mūzikas pētniecības institūts. Pirmajā stāvā atrodas forums, kur ir atvēlētas telpas uzvedumiem, kino rādīšanai, kā arī bērnu nodarbībā. No ēkas augšējos stāvos izvietotās terases un kafejnīcas paveras plašs skats uz Parīzes panorāmu.

Oktāns (CH3(CH2)6CH3) pieder pie piesātinātajiem ogļūdeņražiem - alkāniem. Oktāns normālos apstākļos ir samērā viegls, bezkrāsains šķidrums ar specifisku smaržu. Lieto kā inertu, nepolāru šķīdinātāju. Iegūst no naftas. Ietilpst sintētiskā benzīna sastāvā. Oktānam ir 18 struktūrizomēri.

Modulis System nodrošina zema līmeņa iebūvēto programmu izpildi, piemēram, datu ievadi un izvadi, rindu apstrādāšanu, operācijas ar peldošo komatu, dinamiskās atmiņas pārvaldi.

Toradžu sabiedrībā apbedīšanas rituāls ir viens no komplicētākajiem un dārgākajiem pasākumiem. Jo bagātāks un ietekmīgāks aizgājējs, jo dārgākas ir bēres. Saskaņā ar aluku, tikai dižciltīgajiem ir tiesības uz plašām bērēm. Augstmaņa bēres tipiski apmeklē vairāki tūkstoši un tās ilgst vairākas dienas. Ceremoniju vieta (rante) parasti tiek sagatavota lielā, zālainā laukā, kur mirušā ģimene uzceļ nojumes apmeklētājiem, rīsu šķūni un citas bērēm nepieciešamās celtnes. Bērēs sēras parasti tiek izteiktas ar flautu spēlēšanu, bēru dziesmām un dzeju, kā arī žēlabainām raudām. Izņēmums ir mazu bērnu un nabadzīgu, zema statusa pieaugušo bēres.

Virsnieka izglītību ieguva Kaļiņingradas augstākajā jūras kara skolā, pēc kuras absolvēšanas 1987. gadā tika norīkots dienestam uz Udaloy klases eskadras mīnu kuģa Klusā okeāna flotes sastāvā.

Jauneklis sastop arī gudro alķīmiķi, tas māca viņam saprast savu patieso "es", Pasaules dvēseli, stāsta viņam par alķīmiju un palīdz saprast savu Likteni.

August Wilhelm Hupel. Topographische Nachrichten von Lief- und Ehstland. Dritter und lelzter Band. Riga : zu finden bey Johann Friedrich Hartknoch, 1782. 52–54. lpp.

Bolometrs ir mērinstruments starojuma enerģijas mērīšanai. To 1878. gadā izgudroja amerikāņu astronoms Semjuels Pīrponts Lenglijs (Samuel Pierpont Langley). Bolometra galvenā sastāvdaļa ir ļoti plānas platīna, germānija vai cita vadoša materiāla plāksnītes, kuras ir melninātas, lai labāk uztvertu starojumu. Plāksnītes starojuma ietekmē sasilst un mainās (palielinās) to elektriskā pretestība, kuru var viegli izmērīt. Bolometrs ir jūtīgs pret visu starojuma spektru. Visbiežāk to izmanto astronomijā debess ķermeņu starojuma mērīšanai.

Kakla vidusdaļā zem zoda atrodas mēles kaula ķermenis, bet zem tā - vairogskrimslis, saukts arī par "Ādamābolu". Kaklā atrodas arī traheja, balsene, barības vads, asinsvadi un vairogdziedzeris, kurus sedz muskuļi un āda.

Gottzmann, Carola L.; Hörner, Petra. Lexikon der deutschsprachigen Literatur des Baltikums und St. Petersburgs vom Mittelalter bis zur Gegenwart. Bd. 1: A-G. Berlin-New York: Walter de Gruyter, 2007, S. 211-212
Alegoriskais romāns stāsta par jauna Andalūzijas gana ceļojumu uz Ēģipti pēc tam, kad viņš vairākkārt redzējis sapnī, ka atrod tur dārgumus. Gadu gaitā šim Koelju darbam ir bijušas filmu un teātra adaptācijas, kā arī muzikālas interpretācijas. Latviešu valodā grāmata izdota 1998. gadā.

Albuma prezentācijas koncerts notika Spīķeru koncertzālē 2010. gada 11.jūnijā. Albumam tika atlasītas 16 kompozīcijas, no kurām viena dziemsa tapusī arī igauņu valodā "Nakts Tramvajs", kā arī dziesma — veltījums visām māmiņām. Albumā iekļauti arī Triānas Parka pirmie spilgtākie singli "Bye Bye" un "Call me any time you need a problem".

1940. gada 15. jūnijā plkst. 10.00 Kandis pie sevis uz apspriedi izsauc vienību komandierus un izsludina pagaidu trauksmes stāvokli, sakarā ar PSRS izdarīto politisko spiedienu, līdz plkst. 18.00 viņš pavēl visām eskadriļām sagatavot lidaparātus pilnā kaujas gatavībā. 19.00 notiek jauna apspriede, kurā Kandis pavēl visām lidmašīnām doties uz nolaišanās lidlaukiem prom no Rīgas, pēc tam ik pa stundai tiek uzturēti sakari ar pulka štābu. 17. jūnijā plkst. 4.00 no rīta Kandis eskadriļu komandieriem paziņo, ka Padomju karaspēks tiek ielaists valstī bez pretošanās, ap plkst. 12.00 Spilves lidlaukā ierodas seši Sarkanās armijas tanki, Kandim tiek pavēlēts lidmašīnas novietot angāros un ar visu personālu atstāt lidlauku.

Linkolnšīra (Lincolnshire) ir grāfiste Anglijas austrumos, Lielbritānijā, Ziemeļjūras piekrastē. Tā robežojas ar Norfolku, Kembridžšīru, Ratlendu, Lesteršīru, Notingemšīru, Sautjorkšīru, Jorkšīras Īstraidingu, kā arī tai ir 19 metru gara robeža ar Northemptonšīru, īsākā robeža starp Anglijas grāfistēm. Grāfistes administratīvais centrs un lielākā pilsēta ir Linkolna (86 tūkst. iedzīvotāju).

Dziesma komponēta Zarečjes pilsētiņā Pleskavas guberņā, kur Vītols 1899. gada vasarā pie brāļa ārsta Anša pavadīja atvaļinājumu. Vītols šo skaņdarbu pēc komponēšanas nosūtīja savam draugam Kalējam, rakstot: "...pielieku kādu mazu kori. Cik Jums viņš patiks, nezinu, jo viņš nav modernā, bet drīzāk Mocarta stilā sarakstīts. Bet domāju, ka Ģētes cēlie vārdi modernu apstrādājumu nepielaiž." Citāts rāda, ka Vītols pats nenoliedza gara radniecību ar lielajiem meistariem, un skaistā larghetto, cou molto espressione veidotā miniatūra ir tās zīmīgs paraugs, kaut Vītola izteiksmē aizvien atradīsim pa niansei, kas raksturīga tikai viņam. Te interesanti salīdzināt šo Vītola miniatūru ar tā paša teksta Šūberta darbu — atšķirība, neraugoties uz abu komponistu aptuveni vienādo skolas ievirzi, būs diezgan spilgta.

Valērijs Burē dzimis 1974.gada 13.jūnijā Maskavā. Aizvadījis 10 sezonas spēcīgākajā hokeja līgā NHL kur spēlējis 5 klubos - Monreālas "Canadiens", Kalgari "Flames", Floridas "Panthers" un Dalasas "Stars", kopā aizvadot 621 spēli un gūstot 174 vārtus un 226 rezultatīvas piespēles. Piedzimis sportiskā ģimenē - viņa tēvs Vladimirs Burē, kurš, kā peldētājs, piedalījies trijās Olimpiskajās spēlēs, bet viņa vecākais brālis Pāvels Burē arī ir hokejists.
"Melnā čūska" (Blackadder), princis Edmunds (1. sezonā), Lords Melnā čūska (2. sezonā), Edmunds Melnā čūska (3. un 4. sezonā) un Ebenezers Melnā čūska (Blackadder's Christmas Carol) (1983—1989)

Taču uz Daugavas salām atradās deviņas tā saucamās bruņinieku muižas: Bukultu, Hermeliņa, Mellera, Lucavsalas, Kojusalas, Vējzaķsalas, Šlotmakera salas, Vīberta salas un Lībiešu jeb Lībekas salas muižiņas, kas bija pakļautas Rīgas patrimonālajam apgabalam, bet administratīvi ietilpa Akmeņsalas draudzes novadā.

Mākslinieks piedalījies Neatkarīgo mākslinieku vienības izstādēs no 1921 līdz 1934. gadam. 1984. gadā tika sarīkota mākslinieka simtgadei veltīta izstāde.

Grenlandes zvejas zona plešas 1 000 000 kvadrātkilometru platībā. 80% valsts zivju eksporta nodrošina garneles, bet mencas, laši, pikšas un citas zivis — pārējos 20%. Grenlandes robotā krasta līnija stiepjas 39315 km garumā. Lielākā daļa cilvēku dzīvo piekrastē un nodarbojas ar zvejniecību. Golfa straumes ietekmē dienvidu piekrastē jūra neaizsalst. Grenlandes klimatā var izdzīvot zemi augi ar seklu sakņu sistēmu, piemēram, rododendrs, arktiskā magone, akmeņlauzīte un mellene.

No 1990. līdz 1992. gadam Miķelsons strādāja AS "Vanga" par autoservisa vadītāju. 1992. gadā sāka strādāt "Latvija Statoil" par Biznesa attīstības departamenta vadītāju. 1996. gadā kļuvis par uzņēmuma izpilddirektoru, no 1998. gada bija arī valdes loceklis. 2000. gada aprīlī kļuva par VAS "Latvenergo" valdes priekšsēdētāju. Būdams "Latvenergo" priekšnieks, bija arī vairāku ar enerģētiku saistītu organizāciju dalībnieks. Pēc atlaišanas Miķelsons paziņoja, ka plāno uzsākt pats savu uzņēmumu.

Valdīšanas laikā lika pamatus Portugāles jūras varenībai. Caur precībām ar Ģentes Džona meitu Lankasteras Filipu lika pamatus Portugāles īpašajām attiecībām ar Lielbritāniju, kuras pārveidotā veidā saglabājušās līdz mūsdienām.

Dienvidamerikas (CONMEBOL) zonas kvalifikācijas turnīrā piedalās 9 CONMEBOL konfederācijas izlases - Brazīlija, kā rīkotājvalsts jau ir kvalificējusies finālturnīram. Atlikušās komandas izspēlēs divas kārtas:

Moduļi ir bibliotēkas, kas satur konstantes, datu tipu aprakstus, mainīgos, procedūras un funkcijas, kuras var ielādēt atmiņā no diska tikai tad, kad programmā tās speciāli tiek pieprasītas. Katrs modulis ir translējams atsevišķi un var tikt izmantots jebkurā programmā. Ja programmā citādi nav prasīts, tad atmiņā pēc noklusējuma ir tikai Pascal valodas biežāk izmantojamā daļa.

Karagājiens sākās Rīgas jūras līča krastā, kur karaspēka vienības sapulcējās zem saviem karogiem. Iebrucēji droši vien izvēlējās 1229. gada karagājiena maršrutu un izpostīja kuršu zemes gar Abavas tirdzniecības ceļu. Pēc kuršu karaspēka sakāves viņu vecākie sūtīja uz vācu karaspēka nometni sūtņus, kas piedāvāja atjaunot 1230. un 1232. gadā slēgtos miera līgumus. Tomēr šoreiz krustneši devās tālāk un pakalnā pie Ventas rumbas, netālu no kuršu Vec-Kuldīgas pilskalna uzbūvēja nocietinājumu, kuru dēvēja par "Jēzus pili". Cietoksnī nometināja bruņinieku garnizonu, kam bija jākalpo par tālāko uzbrukumu militāro bāzi Kurzemē.
Tūrisms ir pārveidojis toradžu sabiedrību. Piemēram, senāk toradžiem bija īpašs rituāls, kas ļāva vienkāršajiem ļaudīm precēties ar augstdzimušajiem, nodrošinot dižciltīgo statusu saviem bērniem. Tomēr tēls, kas par toradžu sabiedrību radīts tūristiem (gidi bieži pieder pie zemākās kārtas) ir sagrāvis tradicionāli stingro hierarhiju. Augsts statuss sabiedrībā vairs netiek novērtēts tā kā agrāk un daudzi vīrieši kļūst par dižciltīgajiem, nopelnot naudu darbā ārpus reģiona un tad apprecot dižciltīgu sievieti.

Atlantas "Braves" ir profesionāla beisbola komanda no Atlantas. Atlantas "Braves" ir viena no Augstākās beisbola līgas austrumu divizījas komandām. Kopš 1997. gada, komanda aizvada spēles Turner Field stadionā.

Apolo Roberts Nsibambi (angļu: Apolo Robin Nsibambi; dzimis 1938. gada 27. novembrī) ir Ugandas politiķis. Kopš 1999. gada 5. aprīlī ir Ugandas premjerministrs. Pirms tam bija izglītības ministrs.

1980. gadā pabeidza mācības Rīgas 49. vidusskolā, no 1980. līdz 1986. gadam studēja Rīgas Medicīnas institūtā, papildinājās Kalifornijas Universitātes Sandjego (UCSD) Medicīnas skolā ASV, un Bernes Universitātē Šveicē.

Organizācijas vadība atrodas Lionā, Francijā. Latvija Interpola sastāvā pirmoreiz bijusi no 1931. līdz 1940. gadam, atkārtoti pievienojusies 1992. gada 4. novembrī. Latvijas nacionālā nodaļa ir Iekšlietu ministrijas Valsts policijas Galvenās kriminālpolicijas Starptautiskās sadarbības birojs.

Kopējā kravas masa starta brīdī bija 2 549 kg. Īpašajās tvertnēs ietilpa degviela (700 kg), skābeklis (22 kg), gaiss (25 kg), ūdens (420 kg). Hermētiskajā kravas telpā (pavisam 1 382 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces. Ar Progress MS-07 uz staciju nogādāts nanopavadonis Iskra-5.

Uz zemes palikušais otrais rezerves eksemplārs tika sagatavots kosmiskajai misijai. Tas orbītā tika palaists 2010. gada 20. novembrī 01:25 UTC no Kodiakas salas ar nesējraķeti Minotaur IV pavadoņa FASTSAT sastāvā. 2010. gada 6. decembrī 06:31 UTC tika dota komanda atdalīt saules buru no FASTSAT, bet tomēr tas neatdalījās. Pavisam negaidīti 2011. gada 19. janvārī NanoSail-D tika izmests. Pēc taimera komandas saules bura atvērās 20. janvārī aptuveni 03:00 UTC. Pavadoņa baterija nebija uzlādējama un nebija paredzēta ilgai misijai, tā pamazām izlādējās. 21. janvārī 13:54 UTC tika uztverts pēdējais signāls no NanoSail-D.

Karpentārija līcis (angļu: Gulf of Carpentaria) ir Klusajam okeānam piederīga epikontinentāla jūra Austrālijas ziemeļos. Izvietojusies starp Jorkas raga pussalu austrumos un Ārnemlendu rietumos; ziemeļos piekļaujas Arafuru jūrai. Līcis sekls, dziļums lielākoties 55—66 m, dziļākā vieta ir 82 m. Dienvidu un rietumu piekrastē vairākas salas, lielākās no kurām ir Groteilanta un Morningtona sala. Plūdmaiņu augstums līdz 3,2 m.
Oficiālā Ziemeļkorejas versija par Kima Čenira dzīvi stipri atšķiras no biogrāfiskiem dokumentiem citur. Piemēram, ir zināms, ka viņš ir dzimis Habarovskas novadā, Padomju Savienībā, bet ziemeļkorejieši apzināti ir mainījuši dzimšanas gadu uz 1942. gadu, pirmkārt, lai būtu 30 gadu starpība starp viņu un viņa tēvu Kimu Irsenu, otrkārt, lai varētu apgalvot, ka viņš ir dzimis Korejā, konkrēti, Samdžijonas apgabalā, Rjangando provincē.

Laila Pakalniņa (dzimusi 1962. gada 4. jūnijā) ir latviešu režisore un scenāriste. Kopš 1991. gada viņa ir režisējusi kopā vairāk nekā 30 dokumentālās filmas, īsfilmas un pilnmetrāžas filmas.

Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Rinalds Stankevičs. Nagļu draudze izveidojās ar pirmās baznīcas uzcelšanas laiku. Draudzei ir divas kapsētas — Vecā Nagļu kapsēta, Nagļu Jaunā kapsēta.

2012. gadā Selbijs uzvarēja Apvienotās Karalistes čempionātā, kas tiek uzskatīts par otru nozīmīgāko turnīru pēc pasaules čempionāta. Finālā viņš pieveica citu angļu snūkeristu Šonu Mērfiju ar 10:6. Arī 2013. gadā Selbijs spēlēja Apvienotās Karalistes čempionāta finālā, taču piekāpās Nīlam Robertsonam.

Grenlandes pamatiedzīvotāji ir inuīti (tulkojumā nozīmē "cilvēks"). Inuīti vēl joprojām ir sastopami plašās Kanādas un Grenlandes teritorijās. Kad inuīti dodas medībās, viņi ceļ pagaidu mājas no sniega un ledus, ko sauc par iglu. Inuīti pārtiek no nomedītā jeb no ziemeļbriežiem, roņiem, valzirgiem un zivīm. Tādi vārdi kā "kajaks" (maza ar ādu apvilkta laiva) un "anoraks" (ziemas jaka ar kapuci) ir aizgūti no inuītu valodas. Galvenā reliģija Grenlandē ir kristietība. Luterāņi ir 99% Grenlandes iedzīvotāju, bet 1% ir katoļi.

Tas atrodas dienvidos no Krievijas, rietumos ar Pakistānu un Ķīnu. Iedzīvotāji, pārsvarā klejotāji lopkopji un tirgotāji, šo teritoriju ir apdzīvojuši jau tūkstošiem gadu.

Mūsdienās tā teritorijā atrodas Katlakalns un Rīgas pilsētas Salu apkaimes, kā arī daļa no Daugavas labajā krastā esošās Maskavas forštates un Pētersalas-Andrejsalas apkaimes.

Annāles (latīņu: annālēs libri, gada grāmatas) - grāmatas ar notikumu aprakstiem gadskārtējā laika secībā. Romiešiem vēsturisku piezīmju tāfele, ko izkāra amata telpās un kas vēlāk (4. gs.) noderēja par vēstures avotiem. Viduslaikos, vispirms Anglijā, tad pārējā Eiropā klosteros un galmos - grāmatas, kur hronoloģiskā kārtībā ierakstīja svarīģākos notikumus. Tagad par annālēm sauc zinātnisku vai mākslas iestāžu rakstu krājumus.

Mari Lēna Kaselāna (igauņu: Mari-Leen Kaselaan; dzimusi Tartu, Igaunijā) ir igauņu dziedātāja, kas kopā ar grupu Suntribe pārstāvēja Igauniju 2005. gada Eirovīzijas dziesmu konkursā. Mari absolvēja Elvas mūzikas skolu, kur viņa apguva vijolspēli.
Austrālijas laikraksts The Advertiser 1993. gadā publicēja vienu no pirmajām atsauksmēm par "Alķīmiķi" angļu valodā: "...no grāmatām, kuras es varu ieteikt ar nešaubīgu pārliecību par to, ka tās izlasījuši, jūs bijāt iepriecināti, iespaidoti, izklaidēti vai aizkustināti, universāla dāvana ir šī, iespējams, mazliet dīvainā pasaka, ko sauc par "Alķīmiķi"... no oriģināla brazīliešu valodā tulkota portugāliski, tā stāsta par jauniņa Andalūzijas aitu gana nonākšanu tuksnesī, meklējot sapni un piepildot likteni".

Visvairāk ingvera saknes iegūst Indijā (2008. gadā ieguva ≈420 tūkstošus tonnas), Ķīnā (≈285 tūkstoši), Indonēzijā (≈177 tūkstoši) un Nepālā (≈159 tūkstoši).

Viņš ir ieguvis divas BAFTA balvas un vienu Saturna balvu, tāpat ticis nominēts Zelta palmas zaram, Independent Spirit, Ekrāna aktieru ģildes, Emmy balvām, kā arī vairākām citām. Viņš tiek uzskatīts par vienu no izcilākajiem aktieriem, kas ne reizi nav tikcis nominēts Amerikas Kinoakadēmijas balvai.

Ganimēds (grieķu: Γανυμήδης) ir Jupitera pavadonis, viens no Galileja pavadoņiem. Lielākais Saules sistēmas pavadonis, pēc izmēriem lielāks par Merkuru, kaut arī pēc masas ir divas reizes vieglāks.

No sava īstā tēva, iespējams, Vāgners mantojis arī mīlestību uz teātri. Vāgnera tēvs bija viens no pirmajiem, kas apmeklējis Šillera "Orleānas jaunavas" izrādi. Tāpat mazajam Rihardam interesi par teātri varēja radīt tēvocis Ādolfs Vāgners, kurš rakstījis esejas par teātri, arī viņa māsas bijušas saistītas ar teātri, īpaši Luīze, Klāra ieprecējusies ar enciklopēdiju izdošanu saistītajā Brokhausu ģimenē, pats nozīmīgākais, ka Vāgners ieguva krusttēvu, profesionālu aktieri, Ludvigu Geieru, kas vēlāk kļuva par Vāgnera patēvu.

Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga"meteoroloģiskās novērojumu stacijas.

Uz Ganimēda ir atklātas depresijas, līdzīgas Zemes tipa vulkaniskajām kalderām (ieplakām); tās tiek interpretētas, kā kriovulkānisma izpausmes.

Sākotnēji Progress MS-07 bija plānots palaist 2017. gada 12. oktobrī, un pēc diviem Zemes apriņķojumiem (aptuveni trīs stundās) tas saslēgtos ar SKS. Līdz tam visi Progress uz staciju lidoja vai nu divas diennaktis vai sešas stundas. Tehniskas kļūmes dēļ starts tika pārcelts uz 14. oktobri, bet tad SKS varēja sasniegt tikai pēc divu diennakšu shēmas.

1997. gadā viņu ievēlēja par Starptautiskās Atomenerģijas aģentūras ģenerāldirektoru. Amatā ievēlēts trīs termiņus pēc kārtas (arī 2001. un 2005. gadā). Trešais termiņš beidzās 2009. gadā. El Barādeī atteicās kandidēt uz ceturto termiņu.

Livonijas pilsoņu kara laikā starp Rīgas pilsētu un Livonijas ordeni viņš atbalstīja rīdziniekus un noslēdza plašu koalīciju ar citiem Livonijas bīskapiem un Lietuvas dižkunigaiti Vīteni, kuram uzvaras gadījumā esot apsolījis atdot Livonijas ordenim pakļautās zemes Zemgalē un bijušajā Jersikas valstī. 1298. gadā ordeņa brāļi viņu sagūstīja Turaidas pilī, bet Livonijas ordenis tika smagi sakauts kaujā pie Turaidas 1298. gadā, kurā krita arī ordeņa mestrs Brūno.
Pirms prezidenta Suharto nākšanas pie varas 1965. gadā, toradžu ekonomika balstījās uz lauksaimniecību. Tika kultivēti rīsi, manioka un kukurūza. Daudz laika un enerģijas tika veltīts ūdens bifeļu, cūku un vistu audzēšanai, kas galvenokārt tika izmantoti pašu pārtikā un rituālos. Industralizētā lauksaimniecības ražošana notika vienīgi japāņu kafijas fabrikā Kopi Toraja.

15 gadu vecumā uz Vāgneru lielu iespaidu atstāja Ludviga van Bēthovena mūzika, kuru viņš dzirdēja Gevandhaus koncertā Leipcigā. Īpaši viņu ietekmēja "Egmonta" mūzika. Tas lielā mērā koncentrēja viņa dažādās intereses vairāk uz mūziku. Sākotnējos mēģinājumus Vāgnera ģimene uzņēma vairāk kā kaprīzes, jo viņš atstāja novārtā skolas zinības. Vāgners gan jau agrā vecumā parādījis spītīgo raksturu, neatkāpjoties no iecerēm un turpinot mēģinājumus, iespaidojoties no Bēthovena simfoniju rakstīšanā, runājot par kompozīcijas metodēm. Vāgners bija nobriedis klūt par komponistu, tobrīd gan neko nezinot par kompozīcijas pamatiem.

Klintons Drū "Klints" Dempsijs (angļu: Clinton Drew "Clint" Dempsey; dzimis 1983. gada 9. martā) ir amerikāņu futbolists, spēlē uzbrucēja pozīcijā, ASV futbola izlases dalībnieks. Pašlaik (2017) pārstāv MLS klubu Seattle Sounders FC.

Pēc Latvijas neatkarības atgūšanas atgriezās Latvijā un uzsāka darbu Aizsardzības spēku Jūras spēku pārvaldē. 1993. gadā Ingus Vizulis atgriezās aktīvajā militārajā dienestā un turpināja dienestu Jūras spēku pārvaldes virsnieka, vēlāk vecākā virsnieka amatā. 1995. gadā tika iecelts Jūras spēku Centrālā rajona komandiera amatā, vadot Jūras spēku uzdevumu izpildi Rīgas jūras līcī, kā arī no Krievijas Federācijas bruņotajiem spēkiem pārņemtās Daugavgrīvas bāzes uzraudzību un apsaimniekošanu. 1999. gadā viņš turpināja dienestu Jūras spēku štābā sākotnēji Operatīvās daļas priekšnieka amatā, vēlāk – štāba priekšnieka amatā.

Šajā lapā ir apkopoti 1893. gada notikumi pašreizējās Latvijas teritorijā, kura tad bija Krievijas impērijas sastāvā (Kurzemes, Vidzemes un Vitebskas guberņā).

Dažas īpašības visām mājas vistām tomēr ir kopīgas. Tām ir viegli atšķirt gaili no vistas, jo abi dzimumi izskatās diezgan atšķirīgi. Gailis ir krāsaināks un krāšņāks kā mātīte, kā arī tas ir lielāks augumā, spēcīgāks un muskuļotāks. Tā apspalvojumam uz garā kakla ir raksturīgas slaidas, nosmailinātas spalvas ar metālisku spīdumu. Tam ir gara, plīvojoša aste un uz muguras, salīdzinot ar tādas pašas šķirnes vistu, košs, piesātinātās krāsās apspalvojums, ko mēdz saukt par sedliem. Tomēr dažām šķirnēm, kā Sebraita šķirnes vistām, gaiļu kakla spalvas nav tik slaidas un smailas kā citiem gaiļiem, un tie ir vienā krāsā ar vistām. Viena no gaiļu galvenajām pazīmēm ir sekste. Abiem dzimumiem ir sekste un ādas bārda, bet gailim sekste un bārda ir daudz lielāka un izteiksmīgāka. Abiem dzimumiem uz kājām ir pieši, bet gailim pieši ir daudz lielāki un asāki.